Weermag onbewus van oudsoldate in NigeriëArgieffoto “Ek weet nie waar kry Beeld die storie nie. Vra vir hulle,” het Siphiwe Dlamini, woordvoerder van die weermag, gesê. Beeld het Maandag berig dat oudsoldate van die weermag deel is van ŉ multinasionale span militêre kundiges wat op pad is Nigerië toe. Volgens die berig is dit op versoek van die Nigeriese regering en sal die span van sowat 100 lede Nigeriese soldate oplei as deel van ’n massiewe terugslaan-poging. Die soldate, wat deur Suid-Afrikaanse kundigheid gerussteun word, se eerste doelwitte sal wees om die oorblywende Chibok-skoolmeisies te red wat verlede jaar deur Boko Haram ontvoer is. Clayson Monyela, woordvoerder van die departement van internasionale betrekkinge en samewerking, kon nie vir kommentaar bereik word nie.